
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ-КМЕТ
НА ОБЩИНА БУРГАС


ОТНОСНО: Допълнение и изменение на Наредба за определянето и администрирането на местните такси и цени на услуги на територията на Община Бургас, приета от Общински съвет - Бургас

УВАЖАЕМИ ОБЩИНСКИ СЪВЕТНИЦИ,
Община Бургас е собственик на сграда представляваща „Културно-образователен център на съвременното изкуство и библиотека“, със застроена площ 1158 кв.м, състояща се от четири сгради-блока, разделени по височина: блокове I, II и III с три надземни етажа и сутерен и блок IV с два надземни етажа, сутерен и подземен паркинг, изградена в поземлен имот (ПИ) с идентификатор 07079.609.16 по КК на гр. Бургас, съответен на УПИ І в кв.113 по плана на ЦГЧ - гр. Бургас, за който е съставен Акт № 7561/26.08.2013 г. за частна общинска собственост. 
Културно образователният център е изграден на мястото на бившата „Немска болница“, зона с публични функции, с висока обществена значимост за град Бургас. Разположена е в непосредствена близост на морската градина и  центъра на града, между улиците „Средна гора“, ул. „Св. Св. Кирил и Методий“ и ул. „Оборище“. 
Съществуващите сгради са реконструирани и модернизирани по одобрен технически инвестиционен проект "Реконструкция и преустройство на съществуваща сграда в културно - образователен център за съвременно изкуство(музей) и библиотека в ПИ 07079.609.16, съответен на УПИ I кв.113 по плана на ЦГЧ, гр. Бургас“, съгласно издадено разрешение за строеж № 257/17.08.2017 г. на Главен архитект на Община Бургас.
Общински съвет-Бургас с решение по т. 22 от проведеното на 14.04.2021 г. заседание (Протокол № 21) даде съгласие да се предостави за управление и стопанисване  на ОП „Летен театър, фестивали и концерти“ – гр. Бургас, част от сграда функционално обособена като „Културно-образователен център на съвременното изкуство (музей)“, изградена в ПИ 07079.609.16, съответен на УПИ I кв.113 по плана на ЦГЧ, гр. Бургас“,  и включваща следните помещения: в сутерена: помещенията в Блок 4, включително подземен паркинг, на първи етаж: помещенията в Блок 3 с изключение на директорски кабинет находящ се в северната част на Блок 3, помещенията в  Блок 4, на втори етаж: зрителна зала с 48 места от Блок 1, на трети етаж: помещения за временни експозиции и открита тераса находящи се в Блок 3 и Блок 4, ведно с прилежащите им общи части от сградата  и прилежащото дворно пространство. 
Освен това, обособените паркинги се предоставят на ОП „Транспорт“ за стопанисване и управление с оглед стопанската дейност, която развива предприятието. Ето защо, е необходимо да се предвидят цени в съответните раздели в Приложение № 6 от Тарифа на цени на услуги и права по чл.6 ал.2 от ЗМДТ, предоставени от Община Бургас, чрез общински предприятия. 
Обновената сграда отвори врати за обществеността през месец април 2021 година, поради което се налага своевременно да се определи стойността на всяка от услугите, които ще бъдат предоставяни.
Определящи за формиране на цените на описаните услуги, които следва да се предоставят от ОП „Летен театър, фестивали и концерти“ в „Културно-образователен център на съвременното изкуство (музей)“, са целите, на Община Бургас в областта на културата за постигане състояние, адекватно на съвременните предизвикателства, за което се изисква подкрепа на стратегически значими инициативи като опазването и насърчаването на културното многообразие, творческата мобилност и защитата на интелектуалната собственост в областта на културата, както и създаването на условия за развитието на културните  индустрии, съвременни форми на творческо изразяване и качествено образование в областта на изкуствата и културата, както и настоящата обективна пазарна ситуация. Като общинска структура, ОП „Летен театър, фестивали и концерти“, цели с дейността си да реализира финансови постъпления за Община Бургас, да подпомогне развитието на културния и туристически продукт на Община Бургас, което се очаква да рефлектира положително върху всички сфери на развитие на града.  
 	С формиране на цени за услугата, предоставяна от ОП „Транспорт“ се цели възможност за осигуряване на постоянен достъп до сградата в район пренатоварен от страна на паркирането, като по този начин се предлага удобен, бърз и безпроблемен достъп до услугите на  Културно-образователния център за всички хора, ползващи собствен или нает транспорт. Паркингът разполага с 22 места за почасово паркиране. Работното време на паркинга ще е всеки ден от 9:00 до 0:00 часа. Това означава, че за една година при пълна заетост на местата могат да бъдат осъществени 120 450 паркирания. При направения анализ на условията, при които се очаква да бъде експлоатиран паркинга, намерението да се осигури 1 час безплатно паркиране и предвид неговото местоположение и работно време се очаква 35% заетост на местата или 42 157 паркирания годишно.
Предвидените изменения и допълнения на Наредба за определянето и администрирането на местните такси и цени на услуги на територията на Община Бургас, приета от Общински съвет - Бургас  е свързано с покриване на косвените разходи, обвързани с издръжката - консумативи, материално обезпечаване, персонал и др. Предоставянето на услугите може да обоснове необходимост от сключване на партньорства и възлагане на дейности чрез договори.
Очакванията от настоящите допълнения и изменения на Наредбата за определянето на местните такси и цени на услуги на територията на Община Бургас са свързани с по-добра организация на работата на Общинските предприятия, ясна формулировка на предоставените услуги. Достъпността и разнообразието на услуги ще увеличи значително интереса на чуждестранни и местни посетители и ползватели чрез повишаване на интереса към град Бургас като център за култура.
Услугите, съгласно настоящото предложение, се предоставят на единични и пакетни цени, диференцирани с оглед разпределението на площите, с които разполага центърът и наличната му техническа и материална база, като са взети предвид потребностите на бъдещите потребители и общият икономически климат.
Проектът за допълнение и изменение на Наредбата за определянето и администрирането на местните такси и цени е публикуван на сайта Община Бургас на 21.05.2021 г. В предоставения 30 дневен срок за предложения и мнения по проекта такива не са постъпили.
Ето защо, предлагам, на основание чл. 21, ал. 1, т. 7 и чл. 21, ал. 2 от Закона за местното самоуправление и местната администрация във връзка с чл. 6, ал. 2 от Закона за местните данъци и такси, Общински съвет - Бургас да приеме следното

РЕШЕНИЕ:

Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас, както следва. 

§ 1. Прави следните изменения и допълнения в Приложение № 6 от Тарифа на цени на услуги и права по чл.6 ал.2 от ЗМДТ, предоставени от Община Бургас, чрез общински предприятия
1. В Раздел І - ОП „Летен театър, фестивали и концерти“ създава нова т.13 със следното съдържание:

 „13.Услуги и пространства предоставени от „Културно-образователен център на съвременното изкуство (музей)“:
	13.
	Културно-образователен център на съвременното изкуство (музей)
	Забележка
	Цени на услуги/права /в лева/

	
	Ползване на зали за конференции, съвещания, семинари, обучения и др. събития
	
	

	13.1
	Експозиционна зала, етаж 1
	
	

	
	За събития:
	
	

	-
	До 1 час
	Вкл. ДДС
	50,00

	-
	За всеки следващ час
	Вкл. ДДС
	25,00

	
	За изложби:
	
	

	-
	за ден /до 8 часа/
	Вкл.ДДС
	80,00

	-
	за седмица
	Вкл.ДДС
	200,00

	-
	за месец 
	Вкл.ДДС
	500,00

	13.2
	Зала за временни експозиции, етаж 4
	
	

	
	За събития:
	
	

	-
	до 1 час
	Вкл.ДДС
	50,00

	-
	за всеки следващ час
	Вкл.ДДС
	25,00

	
	За изложби:
	
	

	-
	за седмица
	Вкл.ДДС
	200,00

	-
	за месец
	Вкл.ДДС
	500,00

	13.3
	Компютърна зала 
	
	

	
	Групово наемане за обучения, курсове, занимални и други.
	
	

	-
	До 1 час
	Вкл.ДДС
	50,00

	-
	За всеки следващ час
	Вкл.ДДС
	35,00

	
	Индивидуално наемане на компютър в залата
	
	

	-
	Наем на един компютър за ден
	Вкл.ДДС
	20,00

	-
	За учащи /студенти и ученици/
	Вкл.ДДС
	10,00

	13.4
	Конферентна зала /без включена техника/
	
	

	-
	До 1 час
	Вкл.ДДС
	60,00

	-
	До 4 часа
	Вкл.ДДС
	120,00

	-
	До 8 часа
	Вкл.ДДС
	200,00

	-
	За всеки следващ ден /до 8 часа/
	Вкл.ДДС
	150,00

	-
	За един календарен месец
	Вкл.ДДС
	1000,00

	13.5
	Кръгла маса в библиотечния отдел за събитие
	
	

	-
	До 1 час
	Вкл.ДДС
	20,00

	-
	До 4 часа
	Вкл.ДДС
	50,00

	13.6
	Външни площи /двор или тераса/
	
	

	
	За събития
	
	

	-
	До 4 часа
	Вкл.ДДС
	100,00

	-
	До 8 часа
	Вкл.ДДС
	180,00

	
	За базари и изложения
	
	

	-
	За ден /до 8 часа/
	Вкл.ДДС
	5,00/кв.м

	-
	За ден /до 8 часа - с включени маси/
	Вкл.ДДС
	7,00/кв.м

	13.7
	Канцеларски услуги
	
	

	
	Скенер /сканиране на книги с Букскенер/
	
	

	-
	От 1 до 10 броя страници  
	Вкл.ДДС
	0.90 бр./стр.

	-
	От 11 страница нагоре  
	Вкл.ДДС
	0.30 бр./стр.

	
	Подвързване на принтирани страници със спирала и хартиен гръб
	Вкл.ДДС
	

	-
	До 100 страници
	Вкл.ДДС
	2,30

	-
	Над 200 страници
	Вкл.ДДС
	3,00

	13.8
	Наем на техника
	
	

	
	Озвучаване / 2 колони, до 2 микрофона и миксер/
	
	

	-
	До 4 часа
	Вкл.ДДС
	50,00

	-
	До 8 часа
	Вкл.ДДС
	80,00

	-
	До 12 часа
	Вкл.ДДС
	110,00

	
	Мултимедия /проектор и екран/
	
	

	-
	До 1 час
	Вкл.ДДС
	10,00

	-
	До 4 часа
	Вкл.ДДС
	20,00

	-
	До 8 часа
	Вкл.ДДС
	40,00

	
	Лед стена
	
	

	
	За събитие до 2 часа
	Вкл.ДДС
	150,00

	
	Наем на пиано 
	
	

	-
	За събитие
	Вкл.ДДС
	25,00



Т.2 В Раздел ІV - ОП „Транспорт“  допълва т.1 „Закрити паркинги“, като създава нова подточка 1.1.4 „Паркинг „Културно-образователен център на съвременното изкуство (музей)““ със следното съдържание: 


	
	
	
	

	1.1.4
	Паркинг „Културно-образователен център на съвременното изкуство (музей)“   
	
	

	1.1.4.1.
	Престой до един час
	
	безплатно

	1.1.4.2
	Престой от над един до пет часа    
	вкл. ДДС
	1,50 / на час

	1.1.4.3
	Престой от пети до осми час  
	вкл. ДДС
	2,50 / на час

	1.1.4.4
	Престой след осми час  
	вкл. ДДС
	3,00 / на час



	
ДИМИТЪР НИКОЛОВ
Кмет на Община Бургас

